बुराड़ी कांड: 11 लोगों की मौत से एक घंटे पहले घर जाने वाले शख्‍स ने परिवार से की थी ये 'बात'  
घर से एक और रजिस्टर मिला है
 घर में मौत से पहले ऋषि नाम का एक डिलीवरी बॉय 20 रोटियां देने गया था
ऋषि उस घर में जाने वाला आखिरी इंसान है
ऋषि ने एनडीटीवी को बताया कि जब वह रोटियां देने गया था तो परिवार के सदस्य सामान्य दिख रहे थे. ऋषि ने बताया कि घर के मंजर से उसे किसी तरह की आशंका नहीं हुई कि यहां इतनी बड़ी वारदात होने वाली है. करीब पौने ग्याहर बजे उसने घर में बीस रोटियों की डिलिवरी की. उसने बताया कि घर में सबकुछ नॉर्मल था.

आपको बता दें कि मृतकों की पहचान नारायण देवी (77), उनकी बेटी प्रतिभा (57) और दो बेटे भावनेश (50) और ललित भाटिया (45) के रूप में हुई है. भावनेश की पत्नी सविता (48) और उनके तीन बच्चे मीनू (23), निधि (25) और ध्रुव (15), ललित भाटिया की पत्नी टीना (42) और उनका 15 वर्ष का बेटा शिवम , प्रतिभा की बेटी प्रियंका (33) भी मृत मिले. प्रियंका की पिछले महीने ही सगाई हुई थी और इस साल के अंत तक उसकी शादी होनी थी.